გამქრალი ქალწული (საფოსტო მარკა)

გამქრალი ქალწული 180px ქვეყანა 27px ბრიტანეთისვირჯინის კუნძულები თარიღი 1868წ.  გამომცემლობა Waterlow and Sons Ltd. ლონდონი დიზაინი Nissen & Parker Ltd. უნიკალობა ბეჭდვითი ხარვეზის გამო ტიპი სტანდრტული მარკა ტირაჟი უცნობი ნომინალი 1 შილინგი ბეჭდვა ლითოგრაფია დაკბილვა 15 შემორჩა4-5 (სუფთა) ახალი ფასი75 000 აშშ $, 2007სკოტის მიხედვით100 000 აშშ$ -ზე მეტი 2005 წლის აუქციონის - Greg Manning Auctions, Inc. - შეფასებით <noinclude>

გამქრალი ქალწული ()Glossary of Stamp Collecting Terms  at «Askphil.org»  — ბრიტანეთის ვირჯინიის კუნძულებზე 1867 წელს გამოშვებული ლეგენდარული საფოსტო მარკა.

 აღწერა 
საფოსტო მარკა დაიბეჭდა თეთრ ტონირებულ ქაღალდზე ლითოგრაფიული ტექნოლოგიით ლონდონში Waterlow and Sons Ltd. (ვატერლოუ და ძმები შპს) გამომცემლობაში. დიზაინი და ყალიბი  მოამზადა  Nissen & Parker Ltd (ნისენ ანდ პარკერ შპს). მარკაზე ჭიაფერი და შავი ფერების გამოყენებით გამოსახულია წმინდა ურსულას გამოსახულება. მარკის ნომინალი შეადგენდა 1 შილინგს. ერთ ფურცელზე 4 რიგად განლაგებული იყო 5-5 მარკა, სულ 20 მარკა. მარკები დაკბილულია, პერფორირებული.

 ისტორია 
XIX საუკუნის ბოლოს ცნობილმა ინგლისელმა ფილატელისტმა ედუარდ ბეკონმა ლონდონში  დაიქირავა რამდენიმე წიგნი, სადაც მან აღმოაჩინა ვირჯინიის კუნძულების პირველი მარკების საცდელი მატრიცებისა და ესსეები და მანამდე უცნობი ვირჯინიის კუნძულების მეორე გამოშვების 1 შილინგიანი მარკა.  

ბრიტანეთის ვირჯინიის კუნძულების პირველი  საფოსტო მარკები გამოვიდა 1866-1867 წლებში. მარკის ნახატზე ცენტრში  შავი საღებავით გამოსახული იყო  წმინდა ურსულა. განსაკუთრებით საინტერესო  იყო, ბეკონისათვის უცნობი მეორე გამოშვების 1 შილინგიანი მარკა, რომელიც უნიკალური იყო თავისი უიშვიათესი ბეჭდვითი ხარვეზის გამო - მარკის შუაგულში წმინდანის ნაცვლად გამოსახული იყო სხივოსანი თეთრი ფიგურა. მიზეზი, თუ რამ გამოიწვია ასეთი შეცდომა, დაუდგენელი რჩება.

1981 წელს ლონდონის ფილატელისტურმა ჟურნალმა გამოაქვეყნა მოსაზრება, რომ ”გამქრალი ქალწულის” ბეჭდვითი ხარვეზი განპირობებულია ორი ფურცლის მიწებებით, რის შედეგადაც საღებავი მიიღო მხოლოდ ზედა ფურცელმა.

ტიპოგრაფიული მონაცემების თანახმად, აღნიშნული მარკის ბეჭდვა ორ ეტაპად მიმდინარეობდა. ჯერ იბეჭდებოდა ვარდისფერ-ჭიაფერის საღებავით და შემდეგ შავი საღებავით. ბოლოს ხდებოდა დაკილვა-პერფორაცია. ბუნებრივია, გაუგებარია სად დაირღვა ტექნოლოგიური პროცესი, როგორ გამორჩა ფურცელს შავი საღებავის დადების ეტაპი ან ასეთი ფურცელი რატომ მოხვდა პერფორაციის ეტაპზე. 

არსებობს კიდევ ერთი მოსაზრება, რომ მარკაზე წმ. ურსულა კი არა იტალიელი ფერმწერის გვიდო რენის  წმ. ქალწული მარიამია გამოსახული, რაც ნაკლებ დამაჯერებელია, რადგან წმ. ურსულა არის ვირჯინიის კუნძულების მფაველი წმინდანი და ამ ტერიტორიის პირველ საფოსტო მარკებზე სწორედ მისი გამოსახულება უნდა ყოფილიყო.

დღეისათვის შემორჩენილია ”გამქრალი ქალწულის” ოთხი-ხუთი ეგზემპლარი: ერთი მათგანი ბრიტანეთის სამეფო კოლექციის კუთვნილებაშია და ინახება ბუკინგემის სასახლეში, ოთხი მარკა ინახება ბილ ფრეიზერის კოლექციაში (). არსებობს კიდევ ერთი ეგზემპლარი უცნობი კერძო კოლექციონერის საკუთრებაშივირჯინიის კუნძულების ადგილობრივი გაზეთის «The Island Sun»  ინფორმაცია. «გამქრალი ქალწულის» შემონახული ეგზემპლარებიდან ყველაზე კარგ მდგომარეობაში მყოფი მარკის (IV პოზიცია) სააუქციონო ფასი 2005 წლის მდგომარეობით არის 143 000 აშშ $ 2005 წლის 21 ივნისის Greg Manning Auctions, Inc. აუქციონის მონაცემებით.

 იხილეთ აგრეთვე 
 საქართველოს საფოსტო მარკების კატალოგი

სქოლიო

კატეგორია:ლეგენდარული მარკები
კატეგორია:მარკა 1868
კატეგორია:დიდი ბრიტანეთის და მისი კოლონიების საფოსტო მარკები
კატეგორია:წმინდანები ფილატელიაში
კატეგორია:ბეჭდვითი ნაკლი საფოსტო მარკაზე